સુરેન્દ્રનગર-વઢવાણમાં નકલી તેલનું વેચાણ લાંબા સમયથી થતુ હોવાની બુમરાણો ઉઠી હતી ત્યારે સુરેન્દ્રનગર પોલીસે પુરવઠા ખાતાને ઉંઘતુ રાખી દરોડા પાડ્યા હતા. જેમાં વઢવાણ જી.આઈ.ડી.સી. વિસ્તારમાં સીંગતેલમાં ભેળસેળ કરી નકલી તેલ બનાવી ડબા પર જાણીતી બ્રાન્ડના લેબલો લગાવીને બજારમાં પધરાવવાના કૌભાંડનો પર્દાફાશ થયો હતો. જેમાં ૩૦૯ તેલના ડબ્બા, ૧૦૨ પ્લાસ્ટીકના કેન, ૧૫ લિટર સીંગતેલ બનાવાનો એસેન્સ સહિત રૂ. ૫,૦૪,૬૦૦/-નો મુદ્દામાલ જપ્ત કરાયો છે. આ દરોડામાં ગાયત્રી એન્ટરપ્રાઈઝ મિલની સીલ કરી માલિકો સામે ફરિયાદની તજવીજ હાથ ધરાઈ છે.